చెన్నై ప్రయాణికులకు ట్రూజెట్‌ చేయూత
- అరక్కొణం నుంచి సర్వీసుల నిర్వహణ
నవతెలంగాణ, వాణిజ్య విభాగం: చెన్నైలో కురుస్తున్న భారీ వర్షాలలో ఇరుక్కొని ఇబ్బంది పడుతున్న ప్రయాణికులకు సేవలందించేందుకు గాను ట్రూజెట్‌ విమానయాన సంస్థ ముందుకు వచ్చింది. రానున్న మూడు రోజుల పాటు అరొక్కణం నావల్‌ బేస్‌ ఎయిర్‌పోర్టు నుంచి సర్వీసులను నిర్వహించనున్నట్లుగా సంస్థ తెలిపింది. చెన్నై విమానాశ్రయంలో సేవలు పునరుద్ధరించే ఈ విధానాన్ని కొనసాగించనున్నట్లు సంస్థ వివరించింది. ట్రూజెట్‌ సంస్థ కోయంబేడు బస్‌స్టేషన్‌ నుంచి అరొక్కొణంల మధ్య ప్రయాణికుల కోసం ఉచిత బస్సు సర్వీసులను కూడా నిర్వహించనుంది. చెన్నైలో ఇరుక్కుపోయిన వారికి తోడ్పడాలనే సదుద్దేశంతో చెన్నైకి దాదాపు 70 కి.మి. దూరంలో ఉన్న అరొక్కొణం నుంచి సర్వీసులను నిర్వహంచాలని నిర్ణయించినట్లు సంస్థ ఎండీ వి. ఉమేష్‌ తెలిపారు.
మీ స్నేహితులకు రికమెండ్ చెయ్యండి